Document ID: 32013D0249

A BIZOTTSÁG VÉGREHAJTÁSI HATÁROZATA
(2013. május 27.)
az egyes román tejfeldolgozó létesítményekben feldolgozott, nem megfelelő nyers tej, valamint az ilyen létesítmények szerkezeti követelményeinek vonatkozásában a 852/2004/EK és a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/852/EK határozat módosításáról
(az értesítés a C(2013) 2803. számú dokumentummal történt)
(EGT-vonatkozású szöveg)
(2013/249/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikke első bekezdésére,
mivel:
(1)
A 2009/852/EK bizottsági határozat (2) lehetővé teszi, hogy a 853/2004/EK rendelet III. melléklete IX. szakasza I. fejezetének II. és III. alfejezetében megállapított követelményeket a határozat II. és III. mellékletében felsorolt romániai tejfeldolgozó létesítmények esetében 2013. december 31-ig ne kelljen alkalmazni.
(2)
A 2009/852/EK határozat alapján egyes, a határozat II. mellékletében felsorolt tejfeldolgozó létesítmények feldolgozhatnak nem megfelelő tejet, amennyiben a feldolgozást külön gyártósorokon végzik.
(3)
Románia a Bizottság számára 2013. február 15-én elküldött egy, a szóban forgó tejfeldolgozó létesítményeket tartalmazó, felülvizsgált és naprakésszé tett listát.
(4)
A felülvizsgált és naprakésszé tett listán már nem szerepel a II. mellékletben L35. szám alatt korábban szereplő SC DANONE PDPA ROMANIA SRL, így ez a vállalkozás a jövőben már csak megfelelő tejet dolgozhat fel az uniós piacon való forgalomba hozatal céljából.
(5)
Az MM 1795. szám alatt szereplő SC CALITATEA SRL számára engedélyezték, hogy a megfelelő és a nem megfelelő tejet elkülönítés nélkül dolgozza fel, ezért ennek megfelelően ezt a vállalkozást át kell helyezni a határozat II. mellékletéből annak III. mellékletébe.
(6)
A 2009/852/EK határozat III. mellékletének listáján jelenleg szereplő létesítmények közül tizenhetet törölni kell, mert, mivel már csak megfelelő tejjel dolgoznak, jogosulttá váltak az uniós piacon tejtermékeket forgalomba hozni. Ezek a létesítmények a 2009/852/EK határozat III. mellékletének táblázatában jelenleg az 1. szám (AB 641 SC BIOMILK SRL), a 6. szám (L78 SC ROMFULDA PROD SRL), a 9. szám (BN 2399 SC CARMO-LACT PROD SRL), a 13. szám (L140 S.C. CARMOLACT SRL), a 29. szám (CT 30 EASTERN EUROPEAN FOODS SRL), a 40. szám (L124 SC PRIMULACT SRL, elnevezése a következőre változott: SC LACTATE HARGHITA SA), a 41. szám (HR 119 BOMILACT SRL), a 42. szám (HR 625 LACTIS SRL), a 43. szám (HR 213 PAULACT SA), a 45. szám (IS 1540 PROMILCH SRL), a 46. szám (L18 S.C. EUROCHEESE SRL), az 56. szám (L121 SC MIRDATOD PROD SRL), a 69. szám (SM 4189 PRIMALACT SRL), a 70. szám (L5 SC NIRO SERV COM SRL), a 74. szám (SV 1562 BUCOVINA SA SUCEAVA), a 81. szám (L80 SC INDUSTRIAL MARIAN SRL) és a 82. szám (VN 231 VRANLACT SA) alatt találhatók.
(7)
A 2009/852/EK határozat III. mellékletének listáján jelenleg szereplő létesítmények közül hetet bezártak, ezért törölni kell őket a listáról. Ezek a létesítmények a 2009/852/EK határozat III. mellékletének táblázatában a 26. szám (CT 225 MIH PROD SRL), a 28. szám (CT 258 BINCO LACT SRL), a 30. szám (CT 15 SC NIC COSTI TRADE SRL), a 32. szám (L82 SC TOTALLACT GROUP SA), a 33. szám (DJ 80 SC DUVADI PROD COM SRL), a 75. szám (SV 1888 SC TOCAR PROD SRL) és a 76. szám (SV 4909 SC ZADA PROD SRL) alatt szerepeltek.
(8)
Hat romániai létesítmény először kérte felvételét a 2009/852/EK határozat III. mellékletének listájára. Ezek a létesítmények a 8. szám (L185 SC SIMCODRIN COM SRL), a 17. szám (L83 SC KAZAL SRL), a 45. szám (L169 SC DOBREAN SRL), a 46. szám (L152 AGROTRANSCOMEX SRL), a 61. szám (L199 SC LACTO-BOROAIA SRL) és a 40. szám (L189 SC CALITATEA SRL) alatt kerültek fel a listára.
(9)
A 2009/852/EK határozatot ezért megfelelően módosítani kell.
(10)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/852/EK határozat II. és III. melléklete helyébe az e határozat mellékletében megállapított szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 2013. május 27-én.

Labels: 18
17